ร้านนี้อยู่ใกล้บ้านเลย เป็นร้านที่เล็กจริงๆ 1 ล็อคตึกทาวเฮ้าส์เท่านั้น ถ้าไม่สังเกตดีๆ ไม่เห็นจริงๆ ขนาดเป็นคนลำปางเองยังเพิ่งรู้เมื่อไม่นานนี้เอง จากเพจรีวิวอีกต่างหาก ???? ตอนที่ไปเป็นตอนบ่าย แดดกำลังส่องเข้าหน้าร้านเลย แต่ที่ร้านติดฟิล์มกันร้อน ในร้านไม่ร้อนเลย แถมเข้าไปก็เป็นร้านที่แต่งได้น่ารักอีกด้วย ร้านมี 2 ชั้นค่ะ ชั้นล่างจะเป็นตู้เค้ก และแคชเชียร์ บวกกับที่นั่งที่เป็นบาร์ ส่วนชั้น 2 ก็จะเป็นโต๊ะๆ แบบโซฟา จัดได้น่ารักดีค่ะ

วันนี้สั่งเค้ก 2 อย่างกับเครื่องดื่มอีก 1 แก้ว คือ เค้กชอคโกแลตลาวา และ เค้กมะพร้าวอ่อน และเครื่องดื่มเป็นเบอร์รี่สมูตตี้ 

มาพูดถึงแต่ละเมนูกันดีกว่า เมนูแรก ชอคโกแลตลาวา จากที่เคยอ่านรีวิวเค้าบอกว่าเป็นหน้าตาของร้านเลยทีเดียว มีโอกาสมาเลยต้องลอง และรสชาติก็โอเคเลยทีเดียว ไม่เหมือนลาวาของเซเว่นนะคะ ของร้านนี้ลาวาเค้าจะซ่อนอยู่กลางๆ กิตไปตอนแรกๆยังไม่ออกมาหรอก พอใกล้ๆตรงกลางมันก็ระเบิดออกมา (ใช้คำว่าระเบิดเลยทีเดียว) เค้กเนื้อนุ่มมาก หวานไปนิดนึง แต่ก็ยังอยู่ในระดับที่อร่อย ไม่ได้หวานแสบคอ ยังถือว่าน่าประทับใจตั้งแต่ได้ลองชอคฯลาวามา ????

ต่อไปเป็นเค้กมะพร้าวอ่อน อันนี้อร่อยจริงจัง เค้กเนื้อนุ่มมาก มะพร้าวอ่อนก็อ่อนจริงๆ หวานพอดี หน้าตาเค้กก็ดูดี อร่อยค่ะ

สุดท้ายเครื่องดื่ม เบอร์รี่สมูตตี้ ตอนสั่งพนักงานแจ้งว่ารสชาติของร้านจะเปรี้ยวนิดนึงเพราะทางร้านใช้เบอร์รี่ล้วน พอมาจริงๆก็ไม่ได้เปรี้ยวจี๊ดขนาดนั้นนะ ยังอร่อยอยู่ จะเป็นหวานๆเปรี้ยวๆผสมกันมากกว่า อร่อยดีไปอีกแบบค่ะ 

ยังมีเค้กอีกหลายเมนูเลยนะคะ ที่หน้าตาน่ากิน น่ารักกุ๊กกิ๊กเหมาะกับสาวๆ มาการองก็มี แต่พอดียังไม่ได้ลอง ใครผ่านไปผ่านมาก็ลองแวะดูนะคะ ที่จอดรถมีค่ะ ฝั่งตรงข้ามร้าน จะเป็นริมถนน แต่เส้นนั้นรถไม่ได้เยอะมาก โอเคอยู่ค่ะ พนักงานก็พูดจาดี ที่ร้านมีน้ำเปล่าไว้บริการ มีส่วนลดสำหรับลูกค้าทรูและเอไอเอสด้วยนะ ????